อีลอน มัสก์ เปิดโหวตใน Twitter ว่าเขาจะขายหุ้น Tesla 10% เพื่อจ่ายภาษี ดีไหม ? เพราะอยากจ่ายภาษีแต่จ่ายไม่ได้
อีลอน มัสก์ เปิดโหวตใน Twitter ว่าเขาจะขายหุ้น Tesla 10% เพื่อจ่ายภาษี ดีไหม ? เพราะอยากจ่ายภาษีแต่จ่ายไม่ได้ หนทางเดียวที่ทำได้คือขายหุ้น Tesla
7 พ.ย. 2564

BREAKING อีลอน มัสก์ เปิดโหวตใน Twitter ว่าเขาจะขายหุ้น Tesla 10% เพื่อจ่ายภาษี ดีไหม ? เพราะอยากจ่ายภาษีแต่จ่ายไม่ได้ หนทางเดียวที่ทำได้คือขายหุ้น Tesla
เมื่อ 6 ชั่วโมงที่แล้ว Elon Musk ทวิต แบบเป็น Poll เปิดให้คนทั่วไปโหวต เขาจะขายหุ้น Tesla 10% ของที่เขาถืออยู่ดีไหม ?
และเขาทวิตต่อมาว่า เขาจะทำตามผลโหวตนี้ ไม่ว่าผลจะออกมาอย่างไร
และสาเหตุที่เขาอยากขายหุ้นก็คือ เขาไม่มีเงินเดือนจากบริษัท ไม่มีโบนัสจากบริษัท มีแต่หุ้นของ Tesla ที่เป็นค่าตอบแทนจากบริษัท
อย่างไรก็ตามจากกฎหมาย ถ้าผู้ถือหุ้นยังไม่ได้ขายหุ้นออกไป ก็ยังไม่ต้องเสียภาษี
ดังนั้นทางเดียวที่เขาจะเสียภาษีให้กับรัฐบาลได้ก็คือ ต้องขายหุ้น Tesla ออกไป
โดยจนถึงตอนนี้มีคนเข้ามาร่วมโหวตมากถึง 1,814,965 คน โดย 55% เห็นด้วยกับการขายหุ้น 10% ของ Tesla
ก็ต้องติดตามว่าผลโหวตจะออกมาเป็นแบบไหน
และ อีลอน มัสก์ จะทำตามผลโหวตนั้นจริงหรือไม่ ซึ่งคนอย่าง อีลอน มัสก์ หลายคนบอกว่าเขาน่าจะทำตามจริง
จากข้อมูลล่าสุด อีลอน มัสก์ ถือหุ้น Tesla อยู่ 170.5 ล้านหุ้น ณ วันที่ 30 มิ.ย. ที่ผ่านมา จากราคาปิดเมื่อวันศุกร์ ถ้าเขาขายหุ้น 10% เขาจะได้รับเงินสดประมาณ 700,000 ล้านบาท เท่านั้นเอง..